Document ID: /roh_data/filtered/fineweb-2-filterrobots_roh.jsonl.gz/39700

sondader/sondadra AFQ
practicist/practicista per lavurs da fundament AFP
Sco sondader vegns ti en funcziun, avant che las lavurs da construcziun sco talas cumenzan. Ti procuras numnadamain ch’il fundament, sin il qual vegnan construids pli tard ils edifizis u las vias da traffic, saja stabil e segir.
construider/-dra da palantschieus industrials e purtants AFQ
practicist/a da construcziun da palantschieus industrials e purtants AFP
Sco constructur da palantschieus industrials e da basa construeschas e mantegnas ti palantschieus purtants e funds. Quels fas ti per exempel en hallas da fabrica, magasins u en edifizis publics.
montader/montadra da binaris AFQ
practicist/a per montar binaris AFP
Sco montader da binaris procuras ti che nus possian viagiar a moda segira e cumadaivla cun il tren, ma era cun il tram u las pendicularas. La Svizra ha cun passa 5000 kilometers ina da las raits da binaris las pli spessas e las pli frequentadas dal mund.
lavurer/lavurera da betun AFQ
Sco lavurer da betun prefabritgeschas ti elements da betun e blers ulteriurs products da betun per ils pli differents champs d’applicaziun. L’emprim creeschas ti furmas negativas da lain tenor ils plans da construcziun da l’incumbensader. E ti emprendas co applitgar correctamain furmas prefabritgadas dad atschal, da material sintetic ubain da betun.
lavurant/lavuranta al tagl d'edifizi AFQ
Dapertut nua ch’i vegn construì u renovà dovri averturas en il betun ed en ils mirs. Quellas vegnan fatgas dals lavurants al tagl d’edifizi. Ti lavuras cun maschinas tecnicamain fitg sviluppadas sco in chirurg da construcziun. Tes guaffen il pli impurtant è l’utensil a diamant. Ti foras, resgias, taglias, smatgas e sfratgas betun e mirs.
Survista da las furmaziuns
Las professiuns en il sectur da construcziun porschan blera variaziun e bunas perspectivas per il futur. Il crap da fundament per l’atgna carriera sa lascha metter a moda fitg simpla; per exempel cun in emprendissadi da miradur (cun attestat federal da qualificaziun «AFQ», trais onns) u da practicist da construcziun (cun attest federal professiunal «AFP», dus onns).
Examinaziun da la qualificaziun
Test da qualificaziun per emprendists/emprendistas da las professiuns miradur/miradura e practicist/practicista da construcziun
Impressaris che vulan engaschar e scolar emprendists survegnan sustegn da la SGIC. La societad fa tests da qualificaziun per emprendists potenzials. Examinadas vegnan las enconuschientschas en il secturs matematica, dissegnar constructiv e tudestg. Il nivel da pretensiun correspunda a la savida d’in scolar dal stgalim aut da la 3. classa; las dumondas èn formuladas en ina lingua chapibla per tuts. Infurmaziuns respectivas ed il formular d’annunzia chattais Vus qua.
Plazzas d’emprendissadi
Sche ti fas l’emprendissadi da miradur u da practicist da construcziun, sas ti mintga saira: grazia a tia lavur pon ils umans sa sentir bain en lur nov dachasa. Sche ti fas l’emprendissadi da construider da vias u da binaris, sas ti mintga saira: grazia a tia lavur pon ils umans viagiar e visitar in l’auter.
Quai è in bun sentiment. Pir da dretg, sche ti survegns er anc ina buna paja per tia lavur: sin il plazzal è tia paja pli auta che la media da las pajas en autras plazzas. E la lavur sin il plazzal fa er anc plaschair. Perquai che ti lavuras cun maschinas grevas, ina tecnica fitg moderna ed in bun team.
Las interpresas da scolaziun en il Grischun chattais Vus sut ils suandants links:
Meds d’instrucziun
Qua pudais Vus empustar meds d’instrucziun per ils secturs:
- matematica dal rom
- dissegnar constructiv
- materials da construcziun
- construcziun d’edifizis
- proceduras da construcziun
Ils cudeschs èn disponibels sulettamain per tudestg.
Perfecziunaments
La Societad grischuna dals impressaris constructurs è preparada per il futur. Perquai che ses commembers sa perfecziuneschan cuntinuadamain. La Societad svizra dals impressaris constructurs dispona perquai aposta d’in center da scolaziun e porscha numerus curs.
- center da scolaziun per professiuns en il sectur da construcziun Campus Sursee
- center da scolaziun SSIC CPF Gordola
- hallas d’exercizi per miradurs Sursee
Curs per impressaris constructurs
La SGIC presta numerus servetschs per ses commembers.
Ella porscha ils suandants curs:
A partir da la fin d’october 2021 vegnan publitgads qua ils novs curs da perfecziunament: